18 Diane 22:4 ya re: “Diphelelo tsa boikokobetso le go boifa Jehofa ke dikhumo le kgalalelo le botshelo.” Ee, Jehofa o amogela batho ba ba boikokobetso, mme seno se felela ka gore ba galalediwe ba bo ba bone botshelo. Mopesalema Asafe o ne a batla a tlogela go direla Modimo fa Jehofa a tla mo thusa go akanya dilo sentle, mme morago ga moo o ne a dumela jaana ka boikokobetso: “O tla nkgoga ka kgakololo ya gago, mme morago ga moo o tla nkisa kgalalelong.” (Pesalema 73:24) Gompieno gone? Ba ba bontshang boikokobetso ba tla galalediwa jang? Mo godimo ga go amogelwa ke Jehofa le go nna le kamano e e itumetseng le ene, ba ka lebelela pele go bona mafoko ano a a tlhotlheleditsweng a ga Kgosi Dafide a diragadiwa: “Ba ba pelonolo ba tla rua lefatshe, ruri ba tla nna le boitumelo jo bogolo mo letlotlong la kagiso.” Eo ke isagwe e e galalelang eleruri!—Pesalema 37:11.